A black and white logo

Description automatically generated

LATVIJAS REPUBLIKA

**JELGAVAS NOVADA PAŠVALDĪBA**

Reģ. Nr. 90009118031, Pasta iela 37, Jelgava, LV-3001, Latvija, tālrunis: 63022238



E-pasts: [dome@jelgavasnovads.lv](mailto:dome@jelgavasnovads.lv); [www.jelgavasnovads.lv](http://www.jelgavasnovads.lv)



Jelgavā

APSTIPRINĀTI

Jelgavas novada domes 2024.gada \_\_\_.\_\_\_\_\_\_ lēmums Nr.\_\_\_\_

(protokols Nr.)

**SAISTOŠIE NOTEIKUMI Nr. \_\_\_**

**“Par izglītojamo ēdināšanas maksas atvieglojumiem Jelgavas novada pašvaldības dibinātajās izglītības iestādēs”**

*Izdoti saskaņā ar*

*Pašvaldību likuma 44.panta otro daļu,*

*Izglītības likuma 17. panta trešās daļas 11. punktu*

1. **Vispārīgie jautājumi**

1. Saistošie noteikumi (turpmāk – Noteikumi) nosaka Jelgavas novada pašvaldības (turpmāk – Pašvaldība) izglītojamo loku, kuriem ir tiesības saņemt ēdināšanas maksas atvieglojumus (turpmāk – Atvieglojums), Atvieglojumu apmērus, to piešķiršanas kārtību.
2. Atvieglojumu piešķir, ja izglītojamā un vismaz viena no viņa likumiskajiem pārstāvjiem deklarētā dzīvesvieta ir Pašvaldības administratīvajā teritorijā, izņemot 4.2., 4.3. un 4.4.3. apakšpunktā minētajos gadījumos.
3. Atvieglojumus ir tiesības saņemt izglītojamajiem, kuri klātienē apgūst pirmsskolas izglītības, pamatizglītības vai vispārējās vidējās izglītības programmu Pašvaldības dibinātajās izglītības iestādēs (turpmāk – Izglītības iestāde), no kārtējā gada 1. septembra līdz nākamā gada 31. maijam.

1. **Atvieglojumu apmērs un norēķinu kārtība**
2. Izglītības iestādē ēdināšanas maksas atvieglojumi 100 % apmērā pusdienām tiek nodrošināti:
   1. izglītojamajiem, kuri apgūst pirmsskolas izglītības programmu;

4.2. izglītojamajiem, kuri apgūst pirmsskolas izglītības programmu un kuri ir ievietoti audžuģimenē vai nodoti aizbildnībā;

4.3. 1.– 4. klašu izglītojamajiem, sedzot starpību starp ēdināšanas pakalpojuma maksu un valsts piešķirtajiem līdzekļiem izglītojamo ēdināšanai;

* 1. 5.- 9. klašu izglītojamajiem:
     1. no daudzbērnu ģimenēm, kas atbilst šādiem kritērijiem:
        1. aprūpē ir vismaz trīs bērni, to skaitā audžuģimenē ievietoti un aizbildnībā esoši bērni. Par daudzbērnu ģimenes bērnu uzskatāma arī pilngadīga persona, kas nav sasniegusi 24 gadu vecumu, ja tā iegūst vispārējo, profesionālo vai augstāko izglītību vai daudzbērnu ģimenes statusu apliecina ar Latvijas Goda ģimenes apliecību "Goda Ģimene";
        2. viena likumiskā pārstāvja un vismaz trīs ģimenes apgādībā esošo bērnu deklarētā dzīvesvieta ir Pašvaldības administratīvajā teritorijā;
     2. ar invaliditāti;
     3. kuri ievietoti audžuģimenē vai nodoti aizbildnībā.

1. 4.4.1. un 4.4.2. apakšpunktā minēto atvieglojumu piešķir uz bērna likumiskā pārstāvja iesnieguma pamata Izglītības iestādei.
2. 5.-9. klašu izglītojamajiem, kas nav minēti 4. punktā, tiek nodrošināts līdzfinansējums pusdienu apmaksai Izglītības iestādē 1 (viens) *euro* dienā.
3. 10.-12.klašu izglītojamajiem tiek nodrošināts līdzfinansējums pusdienu apmaksai

Izglītības iestādē 1 (viens) *euro* dienā.

1. Izglītojamie, kas nav minēti 4. punktā un ir no trūcīgas vai maznodrošinātas mājsaimniecības, brīvpusdienu pabalstu saņem saskaņā ar spēkā esošajiem Pašvaldības saistošajiem noteikumiem “Par sociālās palīdzības nodrošināšanu zemu ienākumu mājsaimniecībām".
2. Noteikumi neattiecas uz izglītojamajiem, kuru ēdināšanas izmaksas tiek segtas no

valsts budžeta līdzekļiem vai citu pašvaldību budžeta līdzekļiem.

1. Atvieglojumu par faktiski saņemto ēdināšanas pakalpojumu Pašvaldība pārskaita ēdināšanas pakalpojuma sniedzēja kredītiestādes maksājumu kontā.
2. **Atvieglojumu piešķiršanas un lēmumu apstrīdēšanas kārtība**
3. Atvieglojumus piešķir ar attiecīgās Izglītības iestādes vadītāja lēmumu.
4. Izglītības iestādes vadītāja pieņemtos lēmumus var apstrīdēt Jelgavas novada pašvaldības Administratīvo aktu strīdu komisijā [Administratīvā procesa likumā](https://likumi.lv/ta/id/55567-administrativa-procesa-likums) noteiktajā kārtībā.

1. **Noslēguma jautājumi**

1. Noteikumi piemērojami ar 2024. gada 1. septembri.
2. Ar šo Noteikumu spēkā stāšanos brīdi spēku zaudē Jelgavas novada pašvaldības 2022. gada 27. jūlija saistošie noteikumi Nr. 27 “Par izglītojamo ēdināšanas maksas atvieglojumiem Jelgavas novada pašvaldības dibinātajās izglītības iestādēs” (protokols 29/2022, lēmums Nr.40).

Domes priekšsēdētāja pienākumu izpildītāja   I.Vītola